Reeva se ouers glo gekant teen uitsaai van Oscar-saakReeva Steenkamp Pistorius word daarvan aangekla dat hy Steenkamp, sy meisie, op 14 Februarie 2013 in sy huis doodgeskiet het. Die staat voer aan dat Pistorius dit met voorbedagte rade gedoen het terwyl Pistorius sê dit was ‘n ongeluk en dat hy haar as ‘n inbreker aangesien het. Nathi Mncube, woordvoerder van die Nasionale Vervolgingsgesag (NVG), het in reaksie op berigte dat Steenkamp se ouers gekant is teen die regstreekse uitsending van die verhoor gesê dit is in belang van geregtigheid. “Ons is nie hier om na slegs een getuie te kyk nie. Dit is jammer dat die familie geraak word want dit is hulle kind wat vermoor is. Die mense wat gaan getuig is nie die familie nie maar getuies. Ek dink die familie wil sien dat geregtigheid geskied. Dit is ook ons fokus. Ons het waardering daarvoor dat dit vir hulle sensitief kan wees maar in die groter skema van dinge kan die publiek meer daarby baat om die verrigtinge te kyk indien die hof die bevel toestaan.” Barry Roux SC, vir Pistorius, het aan die hof gesê dat Steenkamp sê ouers nie ingelig is oor die NVG se ondersteuning vir die regstreekse uitsending van die verhoor nie. Regter Dunstan Mlambo het vandag mediahuise se aansoek aangehoor om die moordverhoor regstreeks uit te saai. Uitspraak is tot Dinsdag voorbehou. Pistorius se verhoor begin op 3 Maart in die hooggeregshof in Pretoria. Lees ook: Oscar-moordverhoor: Uitspraak voorbehou oor regstreekse uitsending Oscar Pistorius-verhoor: Mediahuise stel hul saak Aansoeke om Oscar-saak uit te saai